ddrg/super_eurlex huggingface dataset:
DA Den Europæiske Unions Tidende C 240/3

Meddelelse fra Tjekkiets regering i henhold til artikel 10, stk. 2 i Europa-Parlamentets of Rådets direktiv 2009/72/EF om fælles regler for det indre marked for elektricitet (»elektricitetsdirektivet«) vedrørende udpegningen af ČEPS, a.s. som transmissionssystemoperatør i Tjekkiet — Transmissionssystemoperatør for elektricitet

2013/C 240/03

Efter den tjekkiske tilsynsmyndigheds endelige afgørelse af 7. december 2012 om certificering af ČEPS, a.s. som ejendomsretligt adskilt transmissionssystemoperatør (artikel 9 i elektricitetsdirektivet) har Tjekkiet meddelt Kommissionen den officielle godkendelse og udpegning af denne virksomhed som transmissionssystemoperatør i Tjekkiet i overensstemmelse med artikel 10 i elektricitetsdirektivet.

Nærmere oplysninger kan fås ved henvendelse til:
DA Den Europæiske Unions Tidende C 240/5

Meddelelse fra Republikken Letland i henhold til artikel 10, stk. 2, i Europa-Parlamentets og Rådets direktiv 2009/72/EF (»elektricitetsdirektivet«) om fælles regler for det indre marked for elektricitet og om ophævelse af direktiv 2003/54/EF om udpegning af Augstsprieguma tīkls AS som transmissionssystemoperatør i Republikken Letland — Transmissionssystemoperatør for elektricitet

2013/C 240/07

På grundlag af den endelige afgørelse fra tilsynsmyndigheden i Republikken Letland af 30. januar 2013 om certificering af Augstsprieguma tīkls AS som uafhængig systemoperatør (artikel 13 i elektricitetsdirektivet) har Republikken Letland meddelt Kommissionen den officielle godkendelse og udpegning af denne virksomhed som transmissionssystemoperatør i Republikken Letland i overensstemmelse med artikel 10 i elektricitetsdirektivet.

Nærmere oplysninger kan fås ved henvendelse til:
33.

Overveje udarbejdelse af et konceptdokument baseret på resultaterne af EU-ungdomsrapporten og det igangværende arbejde på området for peerlæring for på den baggrund at afholde et peerlæringseminar, der inddrager de politiske nøgleområder for ungdom, uddannelse og erhvervsuddannelse og beskæftigelse samt relevante aktører, med henblik på en vurdering af, hvorledes en fælles politisk respons på de udfordringer, de unge i dag står over for, kan fremmes. Et sådant initiativ kunne udstikke henstillinger, der kunne tages op på de forskellige politikområder og af de relevante rådssammensætninger med henblik på at træffe yderligere foranstaltninger.
4.

Ansøgninger om traditionelle tilladelser og grænsetilladelser (både for områder vest for Skotland og andre steder) vurderes ud fra følgende kriterier: a) ansøgerens økonomiske formåen og dennes evne til at udføre de aktiviteter, der gives tilladelse til i den første periode, herunder arbejdsprogrammet for vurdering af det fulde potentiale i det område inden for det eller de afsnit, som ansøgningen gælder for b) ansøgerens tekniske formåen med hensyn til udførelsen af de aktiviteter, der gives tilladelse til i den første periode, herunder identificering af mulighederne for at udvinde kulbrinter inden for det eller de afsnit, som ansøgningen gælder for. Den tekniske formåen vil delvis blive vurderet på kvaliteten af analysen af det eller de afsnit, som ansøgningen gælder for c) måden, hvorpå ansøgeren agter at udføre de aktiviteter, der gives tilladelse til, herunder arbejdsprogrammets kvalitet, som er forelagt vedrørende evalueringen af det fulde potentiale i det område, som tilladelsen gælder for d) hvis ansøgeren har eller har haft en tilladelse i henhold til Petroleum (Production) Act 1998, kan manglende effektivitet eller ansvarsbevidsthed fra ansøgerens side i forbindelse med en sådan tilladelse blive taget i betragtning.
2.

Den 18. oktober 2013 besluttede Sanktionskomitéen under FN's Sikkerhedsråd at tilføje Muhammad Jamal Abd-Al Rahim Ahmad Al-Kashif og Muhammad Jamal Network til den relevante liste. FN's Sanktionskomité besluttede ligeledes den 24. oktober 2013 at tilføje Mohamed Lahbous til den relevante liste. Muhammad Jamal Abd-Al Rahim Ahmad Al-Kashif, Mohamed Lahbous og Muhammad Jamal Network kan til enhver tid med den fornødne dokumentation rette en anmodning til FN's Ombudsperson om, at beslutningen om at optage dem på ovennævnte FN-liste tages op til fornyet overvejelse. Anmodningen stiles til følgende adresse: United Nations — Office of the Ombudsperson Room TB-08041D New York, NY 10017 UNITED STATES OF AMERICA Tlf. +1 2129632671 Fax +1 2129631300 / 3778 E-mail: ombudsperson@un.org For yderligere oplysninger henvises til http://www.un.org/sc/committees/1267/delisting.shtml
DA Den Europæiske Unions Tidende C 316/9

Bekendtgørelse til de personer og enheder, der er omfattet af de restriktive foranstaltninger i Rådets afgørelse 2012/642/FUSP og i Rådets forordning (EF) nr. 765/2006, som ændret ved Rådets afgørelse 2013/534/FUSP og gennemført ved Rådets gennemførelsesforordning (EU) nr. 1054/2013 om restriktive foranstaltninger over for Hviderusland

2013/C 316/05

Følgende oplysninger bekendtgøres hermed for de personer og enheder, der er anført i bilaget til Rådets afgørelse 2012/642/FUSP og i bilag I til Rådets forordning (EF) nr. 765/2006, som ændret ved Rådets afgørelse 2013/534/FUSP (1) og gennemført ved Rådets gennemførelsesforordning (EU) nr. 1054/2013 (2) om restriktive foranstaltninger over for Hviderusland.

Rådet for Den Europæiske Union har besluttet, at de personer og enheder, der er anført i ovennævnte bilag fortsat skal være opført på listen over personer og enheder, som er omfattet af de restriktive foranstaltninger i afgørelse 2012/642/FUSP og i forordning (EF) nr. 765/2006 om restriktive foranstaltninger over for Hviderusland. Begrundelsen for opførelsen af disse personer og enheder på listen findes i de relevante afsnit i de pågældende bilag.

De berørte personer og enheder gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag II til forordning (EF) nr. 765/2006, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. artikel 3 i forordningen).

De berørte personer og enheder kan til Rådet indgive en anmodning med tilhørende dokumentation om, at afgørelsen om at opføre dem på ovennævnte liste tages op til fornyet overvejelse, til følgende adresse:

Council of the European Union General Secretariat DG C — Unit 1C (Horizontal Issues) Rue de la Loi/Wetstraat 175 1048 Bruxelles/Brussel BELGIQUE/BELGIË

Der gøres ligeledes opmærksom på, at de berørte personer og enheder har mulighed for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 288 af 30.10.2013, s. 69.

(2) EUT L 288 af 30.10.2013, s. 1.
DA Den Europæiske Unions Tidende C 312/18

Meddelelse fra Litauens nationale tilsynsmyndighed — National Control Commission for Prices and Energy (i det følgende benævnt »NCC«) — i henhold til artikel 10, stk. 2, i Europa-Parlamentets og Rådets direktiv 2009/72/EF om fælles regler for det indre marked for elektricitet og om ophævelse af direktiv 2003/54/EF vedrørende udpegning af LITGRID AB som transmissionssystemoperatør i Litauen

2013/C 312/07

Efter Litauens tilsynsmyndigheds endelige beslutning om certificering af LITGRID AB som ejermæssig adskilt transmissionssystemoperatør (el-direktivets artikel 9) af 27. august 2013 (NCC's resolution af 27. august 2013 nr. O3-325 om udpegning af transmissionssystemoperatøren og udstedelse af tilladelse til eltransmission) har Litauen underrettet Europa-Kommissionen om den officielle udpegning af denne virksomhed til transmissionssystemoperatør i Litauen i overensstemmelse med artikel 10 i i Europa-Parlamentets og Rådets direktiv 2009/72/EF.

Yderligere oplysninger kan fås ved henvendelse til:

— Rimgailė Baliūnaitė, ledende ekspert i NCC's juridiske afdeling, tlf. +370 52397821, e-mail: rimgaile.baliunaite@regula.lt

— Aistija Zubavičiūtė, rådgiver ved NCC's gas- og elektricitetsafdeling, tlf. +370 52135342, e-mail: aistija.zubaviciute@regula.lt

NCC's websted vedrørende certificering af LITGRID AB:

http://www.regula.lt/lt/naujienos/index.php?full=yes&id=25278
DA Den Europæiske Unions Tidende C 308/2

Bekendtgørelse til de personer, der er omfattet af foranstaltningerne i Rådets afgørelse 2010/638/FUSP som ændret ved Rådets afgørelse 2013/515/FUSP og i Rådets forordning (EU) nr. 1284/2009 om restriktive foranstaltninger over for Republikken Guinea

2013/C 308/02

RÅDET FOR DEN EUROPÆISKE UNION

Følgende oplysninger bekendtgøres hermed for de personer, der er anført i bilaget til Rådets afgørelse 2010/638/FUSP som ændret ved Rådets afgørelse 2013/515/FUSP (1) og i bilag II til Rådets forordning (EU) nr. 1284/2009.

Rådet for Den Europæiske Union har besluttet, at de personer, der er nævnt i ovennævnte bilag, fortsat opfylder kriteriet i afgørelse 2010/638/FUSP og forordning (EU) nr. 1284/2009 om restriktive foranstaltninger over for Republikken Guinea, og de bør derfor fortsat være omfattet af foranstaltningerne som forlænget ved afgørelse 2013/515/FUSP.

De berørte personer gøres opmærksomme på, at det er muligt at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag III til forordning (EU) nr. 1284/2009, med henblik på at opnå tilladelse til at anvende indefrosne midler til basale behov eller specifikke betalinger (jf. artikel 8 i forordningen).

De berørte personer kan indgive en anmodning med tilhørende dokumentation om, at afgørelsen om at opføre dem på ovennævnte liste tages op til fornyet overvejelse, til Rådet på følgende adresse:

Rådet for Den Europæiske Union Generalsekretariatet GD C 1 — Koordination Rue de la Loi/Wetstraat 175 1048 Bruxelles/Brussel BELGIQUE/BELGIË

De berørte personer gøres ligeledes opmærksomme på, at de har mulighed for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 280 af 22.10.2013, s. 25.
DA Den Europæiske Unions Tidende C 295/4

Bekendtgørelse fra Den Slovakiske Republiks miljøministerium vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

2013/C 295/05

Den Slovakiske Republiks miljøministerium bekendtgør herved, at det den 6. august 2013 modtog en ansøgning om at udpege et efterforskningsområde med henblik på geologisk prospektering og verificering af forekomst af naturgas (kulbrinter) i Trnava-området i en periode på fire år.

Det foreslåede efterforskningsområde dækker et areal på 791,3 km2 i distrikterne Galanta, Hlohovec, Piešťany, Trnava, Pezinok og Senec, og det afgrænses af linjer, som forbinder toppunkter (en lukket geometrisk form med lige sider) med følgende koordinater:

Efterforskningsområdet afgrænses af følgende toppunkters koordinater:

Toppunkt Y X 1. 535 913,88 1 275 425,97 2. 543 879,19 1 267 007,48 3. 560 136,84 1 273 899,13 4. 560 840,59 1 271 022,93 5. 539 436,01 1 240 922,74 6. 525 580,37 1 240 731,63 7. 518 150,87 1 245 972,29 8. 524 977,17 1 262 581,14 9. 530 537,18 1 263 562,82 10. 532 190,00 1 265 255,96 11. 532 190,00 1 266 868,47 12. 528 682,79 1 265 336,58 13. 531 888,34 1 271 726,67 14. 534 940,73 1 275 425,97

Ovenstående toppunkter bestemmes ved koordinater i Den Slovakiske Republiks koordinatsystem Uniform Trigonometric Cadastral Network.

Selskaber, der er interesseret i at udpege et område til efterforskning efter naturgas (kulbrinter) kan forelægge ansøgninger i konkurrence hermed inden 90 dage efter offentliggørelsen af denne bekendtgørelse. Ansøgninger, som modtages efter fristens udløb, tages ikke i betragtning.

Den Slovakiske Republiks miljøministerium træffer afgørelse om de modtagne ansøgninger senest seks måneder efter den ovennævnte frist og underretter alle ansøgere om resultaterne.

Ansøgninger skal indeholde de grundlæggende oplysninger, der er angivet i § 23, stk. 5, i lov nr. 569/2007 om geologiske arbejder som offentliggjort i Zbierka zákonov Slovenskej republiky (Den Slovakiske Republiks lovsamling) den 25. oktober 2007, og oplysninger om den kontraherende enheds tekniske og finansielle formåen. Ansøgninger, der ikke indeholder de ovennævnte oplysninger, vil ikke blive evalueret.

Ansøgninger om udpegning af et efterforskningsområde forelægges skriftligt på slovakisk og sendes i en forseglet kuvert mærket »Konkurenčný návrh PÚ Trnava« til følgende adresse:

Ministerstvo životného prostredia Slovenskej republiky Sekcia geológie a prírodných zdrojov Námestie Ľudovíta Štúra 1 812 35 Bratislava SLOVENSKO/SLOVAKIA

Nærmere oplysninger fås hos det slovakiske miljøministeriums State Geological Administration Department (Odbor štátnej geologickej správy), tlf. +421 257783111 / 108.

E-mail: Erika.benakova@enviro.gov.sk
DA Den Europæiske Unions Tidende C 378/31

Meddelelse fra den slovakiske regering i henhold til artikel 10, stk. 2, i Europa-Parlamentets og Rådets direktiv 2009/72/EF om fælles regler for det indre marked for elektricitet (eldirektivet) vedrørende udpegning af Slovenská elektrizačná prenosová sústava, a. s. som transmissionssystemoperatør for elektricitet i Slovakiet — Transmissionssystemoperatør for elektricitet

2013/C 378/16

Efter den slovakiske tilsynsmyndigheds endelige afgørelse af 14. oktober 2013 om certificering af Slovenská elektrizačná prenosová sústava, a. s. som transmissionssystemoperatør med ejendomsretlig adskillelse (artikel 9 i eldirektivet) har Slovakiet meddelt Kommissionen sin officielle godkendelse og udpegning af denne virksomhed som transmissionssystemoperatør i Slovakiet i overensstemmelse med artikel 10 i Europa-Parlamentets og Rådets eldirektiv.

Yderligere oplysninger kan fås ved henvendelse til følgende adresse:
DA Den Europæiske Unions Tidende C 378/31

Meddelelse fra den slovakiske regering i henhold til artikel 10, stk. 2, i Europa-Parlamentets og Rådets direktiv 2009/73/EF om fælles regler for det indre marked for gas (gasdirektivet) vedrørende udpegelse af eustream som transmissionssystemoperatør i Slovakiet — Transmissionssystemoperatør for gas

2013/C 378/17

Efter den slovakiske tilsynsmyndigheds endelige afgørelse af 28. oktober 2013 om certificering af eustream som uafhængig transmissionsoperatør (kapitel IV i gasdirektivet) har Slovakiet meddelt Kommissionen den officielle godkendelse og udpegning af denne virksomhed som transmissionssystemoperatør i Slovakiet i overensstemmelse med artikel 10 i gasdirektivet.

Yderligere oplysninger kan fås ved henvendelse til følgende adresse:
DA Den Europæiske Unions Tidende C 378/33

Meddelelse fra Den Italienske Republiks Ministerium for økonomisk udvikling i henhold til artikel 3, stk. 2, i Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

2013/C 378/19

Ministeriet for økonomisk udvikling meddeler, at selskabet Northsun Italia SpA (enerepræsentant), Petrorep Italiana SpA og Aleanna Resources LLC med en ejerandel på henholdsvis 75, 15 og 10 % har indgivet en ansøgning om tilladelse til efterforskning efter kulbrinter, der almindeligvis benævnes »ZANZA«, i et område, der er beliggende i regionen Emilia Romagna, nærmere betegnet i provinsen Ferrara, som afgrænses af længde- og breddekredse, hvis toppunkter angives ved følgende geografiske koordinater:

Toppunkt Geografiske koordinater Østlig længde (Monte Mario) Nordlig bredde a – 0°37′ 44°51′ b – 0°35′ 44°51′ c – 0°35′ 44°50′ d – 0°37′ 44°50′

Ovenstående koordinater er fastlagt på baggrund af Institut for Militærgeografis (IGM) nationale kort — Kort over Italien i størrelsesordenen 1:100 000, blad nr. 76.

Ud fra denne beskrivelse af afgrænsningen udgør arealet 4,89 km2.

I henhold til ovennævnte direktiv, artikel 4 i lovdekret nr. 625 af 25. november 1996, ministeriel bekendtgørelse af 4. marts 2011 og administrativ bekendtgørelse af 22. marts 2011 offentliggør Ministeriet for økonomisk udvikling en meddelelse for at give interesserede virksomheder mulighed for at indgive konkurrerende ansøgning om tilladelse til efterforskning efter kulbrinter på det område, som er afgrænset af ovenstående punkter og koordinater.

Den kompetente myndighed for udstedelse af den pågældende tilladelse til efterforskning er Ministeriet for økonomisk udvikling — Afdeling for Energi — Generaldirektorat for energi- og mineressourcerne — Enhed VI.

Reglerne for udstedelse af udvindingsrettigheder er nærmere angivet i følgende retsforskrifter:

Lov nr. 613 af 21. juli 1967. Lov nr. 9 af 9. januar 1991. Lovdekret nr. 625 af 25. november 1996, Ministerielt dekret af 4. marts 2011 og administrativt dekret af 22. marts 2011.

Fristen for indgivelse af ansøgninger er 3 måneder fra den dag, denne meddelelsen offentliggøres i Den Europæiske Unions Tidende.

Ansøgninger, som indgives efter fristens udløb, vil ikke blive taget i betragtning.

Ansøgningerne sendes til følgende adresse:

Ministero dello sviluppo economico Dipartimento per l’energia Direzione generale per le risorse minerarie ed energetiche Divisione VI Via Molise 2 00187 Roma RM ITALIA

Ansøgningen kan også indgives pr. e-mail til følgende adresse: posta elettronica certificata (PEC)»ene.rme.div6@pec.sviluppoeconomico.gov.it« sammen med en digital signatur for en befuldmægtiget i den ansøgende virksomhed.

I henhold til bilag A, nr. 2, i ministerpræsidentens dekret nr. 22 af 22. december 2010 er varigheden af proceduren for tildeling af tilladelse til efterforskning på højst 180 dage.
52.

Udviklingen af europæisk e-justice kræver betydelige finansielle midler. Det er derfor vigtigt at tilvejebringe passende finansiering på EU-plan, navnlig for: a) at tilskynde til oprettelse af e-justicesystemer på nationalt plan og dermed lette indførelsen af europæisk e-justice, som vil blive gennemført i lyset af denne strategi, herunder foranstaltninger som dem, der omhandles i punkt 30, og sammenkoblingen af nationale registre, og det er også vigtigt at sikre, at resultaterne fra projekter som f.eks. e-CODEX og e-SENS er bæredygtige b) at gøre det muligt at gennemføre projekter på europæisk plan, herunder drift, vedligeholdelse og videreudvikling af den europæiske e-justiceportal c) at sikre, at e-justiceportalen fortsat kan tilbydes på alle Unionens officielle sprog.
g)

at samarbejde med henblik på at etablere et bæredygtigt og integreret sundhedsinformationssystem på EU-plan, der bygger på det, der allerede er opnået ved hjælp af forskellige grupper og projekter, f.eks. projekter vedrørende EU's sundhedsindikatorer (ECHI) og overvågning af EU's sundhedsindikatorer (ECHIM), og navnlig at undersøge potentialet ved et redskab som f.eks. et samlet europæisk konsortium for en forskningsinfrastruktur inden for sundhedsinformation
DA Den Europæiske Unions Tidende C 373/20

Bekendtgørelse til de personer, der er omfattet af de restriktive foranstaltninger i Rådets afgørelse 2011/72/FUSP og Rådets forordning (EU) nr. 101/2011 om restriktive foranstaltninger over for visse personer, enheder og organer på baggrund af situationen i Tunesien

2013/C 373/07

RÅDET FOR DEN EUROPÆISKE UNION

Følgende oplysninger bekendtgøres hermed for de personer og enheder, der er anført i bilaget til Rådets afgørelse 2011/72/FUSP (1) og i bilag I til Rådets forordning (EU) nr. 101/2011 (2) om restriktive foranstaltninger over for visse personer, enheder og organer på baggrund af situationen i Tunesien.

Rådet har til hensigt at ændre begrundelserne for de personer, der er anført i bilaget til Rådets afgørelse 2011/72/FUSP og i bilag I til Rådets forordning (EU) nr. 101/2011, med undtagelse af oplysning nr. 1, 4, 5, 25 og 46, så de får følgende ordlyd:

»Person, der er genstand for de tunesiske myndigheders retslige efterforskning for så vidt angår en embedsmands medvirken til uretmæssig tilegnelse af offentlige midler, medvirken til misbrug af en embedsmands stilling med henblik på at skaffe en tredjemand en uberettiget fordel og forårsage tab for administrationen samt medvirken til ulovlig påvirkning af en embedsmand med henblik på direkte eller indirekte at opnå en fordel for en anden person.«

Rådet har til hensigt at ændre begrundelsen for den person, der er anført i oplysning nr. 1 i bilaget til Rådets afgørelse 2011/72/FUSP og i bilag I til Rådets forordning (EU) nr. 101/2011, så den får følgende ordlyd:

»Person, der er genstand for de tunesiske myndigheders retslige efterforskning for så vidt angår en embedsmands uretmæssige tilegnelse af offentlige midler, misbrug af en embedsmands stilling med henblik på at skaffe en tredjemand en uberettiget fordel og forårsage tab for administrationen samt ulovlig påvirkning af en embedsmand med henblik på direkte eller indirekte at opnå en fordel for en anden person.«

De berørte personer kan forelægge Rådet bemærkninger med tilhørende dokumentation senest den 7. januar 2014, til følgende adresse:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-mail: sanctions@consilium.europa.eu

I overensstemmelse med artikel 5 i afgørelse 2011/72/FUSP og artikel 12, stk. 4, i forordning (EU) nr. 101/2011 tages alle indkomne bemærkninger i betragtning i forbindelse med Rådets regelmæssige gennemgang.

(1) EUT L 28 af 2.2.2011, s. 62.

(2) EUT L 31 af 5.2.2011, s. 1.
DA Den Europæiske Unions Tidende C 375/1

Erklæringer vedrørende Europa-Parlamentets og Rådets forordning (EU) nr. 1301/2013 af 17. december 2013 om Den Europæiske Fond for Regionaludvikling og om særlige bestemmelser vedrørende målet om investeringer i vækst og beskæftigelse og om ophævelse af forordning (EF) nr. 1080/2006 (1)

2013/C 375/01

Erklæring fra Kommissionen vedrørende artikel 11, stk. 2

Kommissionen tilslutter sig Europa-Parlamentets mål om at forenkle statsstøtteprocedurerne vedrørende driftsstøtte, der tildeles virksomheder i regionerne i den yderste periferi og ydes som kompensation for ekstraudgifter, der opstår i sådanne regioner som følge af deres særlige økonomiske og sociale situation.

Ifølge forslaget om den kommende gruppefritagelsesordning, som for nylig blev offentliggjort af Kommissionens tjenestegrene, anses driftsstøtte tildelt med det formål at yde kompensation for visse ekstraudgifter, der opstår for modtagere i disse regioner, for at være forenelig med det indre marked på de deri fastsatte betingelser og vil derfor blive fritaget fra underretningspligten i artikel 108, stk. 3, i TEUF Kommissionen anser dette for at være et sundt grundlag for opnåelsen af den tilstræbte forenkling og vil til fulde tage hensyn til alle de bemærkninger, den modtager fra medlemsstaterne i forbindelse med den igangværende høringsproces med henblik på vedtagelse af forordningen i 2014.

(1) EUT L 347 af 20.12.2013, s. 289.